**Ministru kabineta noteikumu projekta „Grozījumi Ministru kabineta 2005.gada 28.jūnija noteikumos Nr.480 „Noteikumi par kārtību, kādā pašvaldības var uzlikt pašvaldību nodevas”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums |  Likuma „Par nodokļiem un nodevām” 12.panta pirmā daļa.  MK noteikumu projekts ir saistīts ar Vides aizsardzības un reģionālās attīstības ministrijas (turpmāk – VARAM) noteikumu projektu „Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu”, kas ir izstrādāts uz Reklāmas likuma 7.panta 2.2 daļas (2011.gada 17.marta likuma „Grozījumi Reklāmas likumā” redakcijā, spēkā no 2012.gada 1.janvāra) dotā deleģējuma pamata. |
|  2. |  Pašreizējā situācija un problēmas |  Pašreizējā Ministru kabineta 2005.gada 28.jūnija noteikumu Nr.480 „Noteikumi par kārtību, kādā pašvaldības var uzlikt pašvaldību nodevas” (turpmāk – MK noteikumi) 16.4.apakšpunkta redakcija tās piemērošanā ir radījusi problēmas pašvaldībām, jo satur vairākus atšķirīgi interpretējamus formulējumus: 1) nav konkrēti norādīts, kas tiek saprasts ar formulējumu „pie attiecīgās juridiskās personas komercdarbības veikšanas vietas”, kā rezultātā tiek interpretēta norma par pašvaldības nodevas par reklāmas izvietošanu piemērošanu. Pēc Rīgas pilsētas pašvaldības sniegtās informācijas vairāki uzņēmumi ir vērsušies gan Rīgas pilsētas pašvaldībā, gan tiesā (piemēram, SIA „VIADA”, SIA „Lattelecom”) par nepamatoti piemērotām pašvaldības nodevām, uzskatot, ka to izvietotā reklāma atrodas „pie komercdarbības veikšanas vietas”. Tā rezultātā pašvaldībām šī MK noteikumu apakšpunkta piemērošanā lielā mērā ir jāvadās no savas izpratnes, kā arī pieredzes, piemēram, tiesas lēmuma, kas pieņemts saistībā ar šo normu. 2) MK noteikumu 16.4.apakšpunktā noteikts, ka personas no nodevas ir atbrīvojamas, ja tiek izvietota vizuālā informācija, kas informē par to veikto darbību.Šādā redakcijā, pirmkārt, MK noteikumos iekļautā norma ir pakļauta interpretācijas iespējām par to, ko šāda informācija var saturēt. Otrkārt, VARAM ir izstrādājusi noteikumu projektu „Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu” (protokols Nr.50,  23.§, VSS-1411), kurā ir noteikts, ko šāda informācija var saturēt, līdz ar to noteikumu projektu nepieciešams salāgot. |
|  3. |  Saistītie politikas ietekmes novērtējumi un pētījumi |  Projekts šo jomu neskar. |
|  4. |  Tiesiskā regulējuma mērķis un būtība | MK noteikumu projekta mērķis ir precizēt MK noteikumu 16.4.apakšpunktu, novēršot iespējas interpretācijai tā piemērošanā:1. terminu „vizuālā informācija” aizvietojot ar terminiem „reklāma vai reklāmas objekts”, kas lietoti saskaņā ar Reklāmas likuma 1.pantu un noteikumu projektu „Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu”;
2. precīzi nosakot no pašvaldības nodevas atbrīvojamās reklāmas vai reklāmas objekta izvietošanas vietu – reklāmu vai reklāmas objektu, kas izvietots tādā nekustamajā īpašumā (uz ēkas, zemes gabalā), kurā privātpersona tieši veic saimniecisku darbību;
3. precīzi nosakot, kādu informāciju no pašvaldības nodevas atbrīvojamā reklāma vai reklāmas objekts var saturēt – informāciju par privātpersonas nosaukumu, darbības veidu, darba laiku, pārdodamo produkciju vai sniegtajiem pakalpojumiem, kontaktinformāciju (arī tīmekļa vietnes adresi).

Vienlaikus MK noteikumu projekts paredz paplašināt personu loku, kuras tiek atbrīvotas no pašvaldības nodevas, nosakot, ka no tās atbrīvojamas ne tikai juridiskās personas, bet arī fiziskās personas, kas veic saimniecisko darbību. Papildus, izstrādājot MK noteikumu projektu „Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu” (VSS-1411), VARAM konstatēja, ka nepieciešams svītrot MK noteikumu 2.punktu, kas nosaka publiskas vietas definīciju, un šo noteikumu 7., 9. un 12.punktā iekļaut atsauces uz publiskas vietas definīcijām, kas ir noteiktas attiecīgās jomas normatīvajā aktā. MK noteikumu projekts paredz arī precizēt MK noteikumu 12.punktu, vārdu „reklāma” aizstājot ar „reklāma vai reklāmas objekts”, lai salāgotu ar VARAM izstrādāto noteikumu projektu „Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu”.  |
|  5. |  Projekta izstrādē iesaistītās institūcijas |  MK noteikumu projekts tika izstrādāts VARAM izveidotās neformālās darba grupas MK noteikumu projekta „Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu” izstrādei ietvaros. Darba grupā bija iesaistītas šādas institūcijas: Cēsu novada būvvalde, Ekonomikas ministrija, Kuldīgas novada pašvaldība, Ogres novada būvvalde, Patērētāju tiesību aizsardzības centrs, Rīgas pilsētas būvvalde, Satiksmes ministrija, Siguldas novada būvvalde, Valsts kultūras pieminekļu aizsardzības inspekcija, VAS „Latvijas Valsts ceļi”, Valsts valodas centrs, kā arī nevalstiskās organizācijas (skatīt anotācijas VI.sadaļas 1., 2., 3.punktu). Darba grupas sanāksme par šo MK noteikumu projektu tika rīkota 2011.gada 6.oktobrī un tas tika atbalstīts. Patērētāju tiesību aizsardzības centrs nepiedalījās šī MK noteikumu projekta izstrādē. |
|  6. |  Iemesli, kādēļ netika nodrošināta sabiedrības līdzdalība |  Projekts šo jomu neskar. |
|  7. |  Cita informācija |  Nav. |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa |  MK noteikumu projekts tieši attieksies uz saimnieciskās darbības veicējiem. 2010.gadā Latvijā pēc Centrālās statistikas pārvaldes datiem saimnieciskās darbības veicēju skaits bija 135 139, no kuriem:* 49 058 pašnodarbinātās personas;
* 8 139 individuālais komersants;
* 64 813 komercsabiedrības;
* 13 129 zemnieku un zvejnieku saimniecības.

 2010.gadā pēc Centrālās statistikas pārvaldes datiem saimnieciskās darbības veicēju sadalījums pēc lieluma bija attiecīgi:* 123 207 mikro uzņēmumi;
* 9 643 mazie uzņēmumi;
* 1 944 vidējie uzņēmumi;
* 345 lielie uzņēmumi.
 |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  MK noteikumu projekts attieksies arī uz tām privātpersonām, kas vēlēsies uzsākt saimniecisku darbību un savā saimnieciskas darbības veikšanas vietā izvietot informāciju par personas nosaukumu, darbības veidu, darba laiku, pārdodamo produkciju vai sniegtajiem pakalpojumiem, kontaktinformāciju (arī tīmekļa vietnes adresi).  MK noteikumu projekts ietekmēs arī pašvaldības, jo tām atbilstoši MK noteikumu projektam būs nepieciešams veikt grozījumus saistošajos noteikumos par nodevām par reklāmas, afišu un sludinājumu izvietošanu publiskās vietās vai vietās, kas vērstas pret publisku vietu.  |
|  3. |  Tiesiskā regulējuma finansiālā ietekme |  Projekts šo jomu neskar. |
|  4. |  Tiesiskā regulējuma nefinansiālā ietekme |  Saimnieciskās darbības veicēji un pašvaldības iegūs kopīgu izpratni par to, kādos gadījumos un kādas reklāmas izvietošana ir atbrīvojama no pašvaldības nodevas, novēršot normu interpretācijas un savstarpēju strīdu rašanās iespējas. |
|  5. |  Administratīvās procedūras raksturojums |  Projekts šo jomu neskar. |
|  6. |  Administratīvo izmaksu monetārs novērtējums |  Projekts šo jomu neskar. |
|  7. |  Cita informācija |  Nav. |

|  |
| --- |
| **VI. Sabiedrības līdzdalība un šīs līdzdalības rezultāti** |
|  1. |  Sabiedrības informēšana par projekta izstrādes uzsākšanu |  Skatīt anotācijas I.sadaļas 5.punktu.  Par MK noteikumu projekta izstrādi neformālās darba grupas MK noteikumu projekta „Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu” izstrādei ietvaros tika informētas šādas nevalstiskās organizācijas: Latvijas Lielo pilsētu asociācija, Latvijas Pašvaldību savienība, biedrība „Latvijas Reklāmas asociācija”, biedrība „Latvijas Tirgotāju asociācija”, biedrība „Vides reklāmas asociācija”. |
|  2. |  Sabiedrības līdzdalība projekta izstrādē |  Augstāk minētās nevalstiskās organizācijas tika iesaistītas MK noteikumu projekta izstrādē, gan informējot rakstiski, gan organizējot darba grupas sanāksmi.  |
|  3. |  Sabiedrības līdzdalības rezultāti |  Augstāk minētās nevalstiskās organizācijas atbalsta MK noteikumu projekta tālāko virzību. |
|  4. |  Saeimas un ekspertu līdzdalība |  Projekts šo jomu neskar. |
|  5. |  Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas |  Par MK noteikumu projekta izpildi atbildīgas ir:1. pašvaldības, nosakot nodevas par reklāmas, afišu un sludinājumu izvietošanu publiskās vietās vai vietās, kas vērstas pret publisku vietu;
2. VARAM, veicot pašvaldību saistošo noteikumu par nodevām par reklāmas, afišu un sludinājumu izvietošanu publiskās vietās vai vietās, kas vērstas pret publisku vietu, saskaņošanu.
 |
|  2. |  Projekta izpildes ietekme uz pārvaldes funkcijām |  Projekts šo jomu neskar. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Projekts šo jomu neskar. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Projekts šo jomu neskar. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Projekts šo jomu neskar. |
|  6. |  Cita informācija |  Nav. |

Anotācijas III , IV un V sadaļa – projekts šīs jomas neskar.

Vides aizsardzības

un reģionālās attīstības ministrs E.Sprūdžs

Vīza: valsts sekretārs A.Antonovs

20.04.2012. 09:27

1 202

Z.Hermansons

67770328, Zintis.Hermansons@varam.gov.lv